Bogna Korjeńkowa

Bogna Korjeńkowa ( Bogna Koreng, * 1965 w Budyšinje, rodź. Bejmakec) je serbska žurnalistka, moderatorka telewizijneho wusyłanja Wuhladko a nawodnica Budyskeho studija MDR.

Bogna Korjeńkowa je dwurěčnje w Radworju wotrostła. Po abiturje je studij germanistiki započała. Jeje karjera při serbskej telewiziji je so w lěće 1992 započała, hdyž tam jako swobodna sobudźěłaćerka sobu skutkowaše. Wot lěta 2001 je z moderatorku hornjoserbskeho telewizijneho wusyłanja „Wuhladko”. Nimo toho je wot lěta 2003 nawodnica studija w Budyšinje.

W lěće 2003 bu wusyłanju na mjezynarodnym rozhłosowym a telewizijnym festiwalu narodnych mjeńšin, na kotrymž je so wjace hač 60 europskich narodnostnych skupinow wobdźěliło, 3. myto spožčene, kotrež bu Bognje Korjeńkowej přepodate.

Dźensa bydli Bogna Korjeńkowa ze swójbu w Pančicach-Kukowje. Wona je w periodźe 2015–19 čłonka załožboweje rady Załožby za serbski lud.

 Wotkaz 
 Krótkobiografija na stronach MDR

Kategorija:Serb
Kategorija:Žona
Kategorija:Moderator
Kategorija:Žurnalist
Kategorija:Rodź. 1965
Kategorija:Wosoba (Pančicy-Kukow)
Kategorija:Wosoba (Radwor)
Kategorija:Załožbowa rada